«№4 «Балдәурен»ясли-бақшасы»КМҚК

Наурыз мерекесі қарсаңындағы концерттік бағдарламаның сценарийі.

Тақырыбы: «Ұлттық тағамдар»

Тәрбиеші: Кайыркубенова Ж.А.

 Семей қаласы 2018 жыл

**Сценарий тақырыбы:** «Ұлттық тағамдар»

**Сценарий мақсаты:** Балаларға ұлттық тағамдар туралы түсінік беру арқылы қазақ халқының салт-дәстүрін көрсету және оны құрметтей білуге тәрбиелеу.

**Жүргізуші**: Қайырлы күн, құрметті әріптестер, балалар! Жер жүзіндегі халықтардың бәрінің де түрлі мейрамдары бар. Шығыс халықтарының сондай ерекше мейрамдарының бірі – Наурыз. Дәстүрімізге айналған Ұлыстың Ұлы күні – Наурыз құтты болсын! Күлімдеген шуақты көктеммен бірге қазақ даласына жер әлемді жайнатып, әнші құстарды сайратып, Наурыз тойын тойлатып Жаңа Жыл келеді. Ендеше, той құтты болсын! Ұлыс оң болсын! Ақ мол болсын! Ұлы мереке сіздерге тек жақсылық әкелсін!

Наурыз келді, жайраң қақты таң күліп,

Жап-жасыл болып кетті дүние жаңғырып.

Жақсылыққа жаршы болған Наурызым!

Сен өмірдің көктемісің мәңгілік!

**Жүргізуші**: Наурыз – ел мен елді, ұлыс пен ұлысты біріктіріп қана қоймайды.Осы кезден бастап мал төлдейді. Ұзақ суық қыстан кейін жаңа тіршілік басталады. Ұлыстың ұлы күні күн мен түн теңеледі. Осы бір құбылыстың өзі оның сипатын аша түскендей.

Қыс өтіп, қар кетіп,

Шырайлы шуақ көктем жетіп,

Шаруаның бұл кеңелген

Күн мейрамы ежелден.

Құтты болсын, бұл Наурыз!

**Жүргізуші**: Наурыз ұлттық мереке болғандықтан, қазақтың ұлттық тағамдары туралы айтпасқа болмайды. Қазақтың дәстүрлі дастарқаны негізінен мал шаруашылығының өнімдері – ет, сүт тағамдарынан құралады.

 «Ағы бардың – бағы бар» деп халқымыз сүт тағамдарын ерекше қастерлеп, құт-береке, несібе деп киелі санаған. Ал егіншілік өнімдері – астық, көкөніс, жеміс-жидектер ұлттық тағамдарға қосалқы нәр беруші, дәмдегіш ретінде саналған.Ұлттық тағамдардың көпшілігін біз төрт түлік малдан аламыз. Осы тағамдар туралы балалардың тақпақтарын қабыл алыңыздар.

Үш кесе ішем күніге,

Мен қымызды сүйемін.

Ашытылған күбіде,

Ол сүті ғой биенің. Мирас

Бір шөкім тұз үйіне ала барған,

Адамды да қарсы алады алдан.

Сосын: «Наннан ауыз ти!» - деп тұратын,

Айналайын ардақты аналардан. Амина

Майлы етті турап алдым,

Пісіріп оны ел жер кілең

Жасалды тек шұжық бұл,

Жылқының ғана етінен. Е.Айлин

Ата-бабаң азығы,

Атаңа бер қазыны.

Қасық батбас қатық бар,

Көппен бірге татып қал. Ясмин

Қырда жүрсек күнұзын,

Сіміріп қазақ қымызын.

Сары май, ірімшік, құртпен –

Жентің сол әжең жегізген. Айзере

Қаймақ, қатық, қуырдақ,

Қымыз, қазы, құрт – майы.

Шалап, шұжық, шытырлақ,

Шелпек, бауырсақ, ірімшік,

Ет пен наурыз көжесі,

Не керектің бәрі бар. Рамазан

Тамақтар дап-дайын,

Таңдайсыз қандайын?

Тағамның не түрін,

Тағы да қамдайын.

Келіңіз, келіңіз,

Сый-сыяпат көріңіз. Көркем

Дастарханда дәніміз,

Жайдарымыз бәріміз.

Көжесі көп, қыры көк,

Қандай жақсы наурыз. Дарын

**Әже:**Ұлыстың ұлы күні кем дегенде жеті түрлі дәмнен тұратын  Наурыз көже дайындалады. Наурыз көжеге соғымнан қалған сүр ет,  қатық, сүт, бидай, тұз, су қосылады.

**Жүргізуші**: Мереке қарсаңында бәріміз бірге «Қаражорға» биін билейік! Балалар ортаға шығады, басқалары да қосылып билейді.

**Жүргізуші**: Құтты болсын әр күнің,

Сыйла, бақыт баршаға.

Сәбидің әсем шат үнін

Тыңдат абзал анаға.

Наурыз – достық,

Наурыз – күн.

Барша халық бірлігі.

Тағы келді ұлыс күн.

**Жүргізуші**: Құрметті, балалар енді сендерді ойнауға шақырамыз.

**Ойын:** «Дастарқанға тез отыр».

**Шарты:** Үстелдің айналасына 5 ою көрпешелер тасталады. Ал ойынға 6 бала шығады. Музыка әуенімен балалар үстелді айналып билеп жүреді. Музыка тоқтағанда балалар тез көрпешеге отырулары керек. Көрпешеге отыра алмаған бала ойыннан шығып отырады. Ең соңында қалған бала жеңімпаз атанады.

**Әже:** Қазақ үшін дәмнен, дастарқаннан үлкен нәрсе жоқ.Дастарқан басындағы әңгіме, ән-жыр – қазақ мәдениетінің мәйегі іспеттес.Балапандарым осы дастарқанға байланысты мынандай нақыл сөздерді естеріне сақтап алындар:

1.Дастарқан басында керілуге болмайды. Ол әдепсіздікке жатады.

2.Дастарқан басында адамдар жасына қарай отырады. Отбасы мүшелері (мысалы ата-әжелері төрде отырады.)

3.Дастарқанды аттауға болмайды.

4.Дастарқанға алдымен нан қойылады. Өйткені нан қасиетті тағамдар қатарына жатады.

**Әже**: Енді қолдарыңды жайыңдар сендерге бата берейін.

Армысың, жамағат!

Ұлыс оң болсын,

Ақ мол болсын!

Ұлысбақтыболсын,

Төрттүлікақтыболсын!

Аман сақтаптөлбасын,

Еккенегінсолмасын,

Орта толыпырысқа,

Бейбітөмірорнасын.

Бақыт ашып қақпасын,

Мәңгі-бақи жаппасын.

Пәле-жала қазақты

Іздесе де таппасын!

Әумин!

**Жүргізуші:**Айтқаныңыз келсін, әже!

Наурыз, Наурыз сәніміз,

Наурыз біздің әніміз.

Наурыз тойда күліп ойнап

Шат көңілмен ән шырқаймыз бәріміз.

**Ән:**«Дастарқан» әні орындалады.

**Жүргізуші:** Уа, халайық, халайық!

Ақ сандықты ашайық,

Бұл мереке, бұл тойдың

Шашуларын шашайық!

**Әже:** Қашанда құт – береке орнасын деп,

Тойларда шашу-шашу – салты елімнің.

Уа, халайық! Теріп ал несібіңді,

Қабыл болсын, жамағат, ақ тілеуің! – деп әже шашу шашады.

 («Қош келдің, Жаңа жылым!» әні орындалады)

**Жүргізші:**Ерітіп қарын даланың,

Жинатып гүлін саланың.

Жетелеп жұмсақ самалын,

Келді Наурыз – жыл басы.

Күлімдеп қарап күміс күн,

Аспаның бүркіп пүліш түн.

Ұлы күні Ұлыстың,

Келді Наурыз – жыл басы!

Халқымыз ежелден тұрақтылық пен бейбітшілікті, ел арасындағы татулық пен бірлікті ерекше бағалаған. Келесі жылы да басымыз аман, жұртымыз тыныш, жайлы болсын, халайық! Қош сау болыңыздар.
(Ертеңгілік соңында наурыз көже таратылады).